I 2023 ble det fra finansmyndighetene i Québec utstedt en offisiell advarsel mot selskapet fordi det ikke hadde lisens til å tilby investeringstjenester. Samme år gikk Eaconomys toppselger Ali Saleh til sivilt søksmål mot selskapet. I september 2024 publiserte Finanstilsynet i Norge en offisiel advarsel mot å involvere seg i selskapet. To norske influensere hadde da blitt pålagt å avslutte sine vervekampanjer for Eaconomy i sosiale medier. Samme høst fulgte også Financial Markets Authority på New Zealand, Tsjekkias nasjonalbank og Financial Conduct Authority i Storbritannia opp med tilsvarende markedsadvarsler.